
Sülysáp Nagyközség Önkormányzata
Polgármesterétől
2241. Sülysáp, Szent István tér 1.
Telefon, fax: (06-29) 435-001, (06-29) 435-003

NYILVÁNOS 
Szám: 2885-11/2011
Előterjesztést készítette: Tóth Krisztina jegyző
Előterjesztés elkészítésének időpontja: 2011. május 5.
Előterjesztést véleményezi: PTÜB
Döntés módja: nyílt szavazás, egyszerű szótöbbség
Melléklet: Belügyminisztérium levele
E L Ő T E R J E S Z T É S

Sülysáp Nagyközség Önkormányzata Képviselő-testületének

2011. május 12-én tartandó munkaterv szerinti ülésére

9. napirendhez

Tárgy: Bérlakás bérlőkijelölésének átadása a Belügyminisztérium részére
Tisztelt Képviselő-testület!

A Belügyminisztérium Műszaki Főosztálya azzal kereste meg többek között a mi Önkormányzatunkat is, hogy a Magyar Köztársaság hivatásos állománya részére a szolgálati helyhez legközelebb eső lakhatási lehetőség biztosítása érdekében – amennyiben módunkban áll – engedjünk át bérlőkijelölési, -kiválasztási jogot önkormányzati tulajdonú bérlakásokra vonatkozóan.
A műszaki kollégákkal áttekintve Önkormányzatunk bérlakás-állományának műszaki állapotát, illetve kihasználtságát, úgy gondolom, hogy a megkeresés teljesítésére jelenleg nincs lehetősége Önkormányzatunknak, ezért kérem az alábbi határozati javaslat elfogadását.

…/2011. (V. 12.) ÖKT határozati javaslat

Sülysáp Nagyközség Önkormányzatának Képviselő-testülete
1./ nagyra értékeli a Magyar Köztársaság hivatásos állományának országunkért végzett áldozatos munkáját, azonban 
2./ megállapítja, hogy – a helyi önkormányzati tulajdonú bérlakás-állomány összetétele és kihasználtsága miatt – jelenleg nem áll módjában bérlőkijelölési jogot biztosítani a Belügyminisztérium számára,

3./ felkéri a polgármestert az ezzel kapcsolatos tájékoztatás megadására.

Határidő: 1-2./ azonnal; 3./ 2011. május 31.
Felelős: polgármester

Sülysáp, 2011. május 5.


Horinka László s.k.

